|  |  |  |  |  |
| --- | --- | --- | --- | --- |
| Številka: | 43001-350/2021-01 |  | oznaka naročila: | A-155/21 S |
| Datum: | 08.10.2021 |  | MFERAC: | 2431-21-001320/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja In varstva državnih cest, ki so v upravljanju Direkcije RS za infrastrukturo - območje 2** |

**JN006073/2021-B01 - A-155/21, datum objave: 06.09.2021**

**Datum prejema: 08.10.2021   12:45**

**Vprašanje:**

Spoštovani,  
  
V sklopu »tehnične opreme« je zahtevana oprema, za katero je potrebno prometno dovoljenje, kot tudi oprema, ki prometnega dovoljenja nima (npr. snežni plug, kosilnica nahrbtna...). Glede na to, da mora ponudnik, skladno s razpisno dokumentacijo, izkazovati lastništvo tudi take tehnične opreme, ki (zaradi narave opreme) nima prometnega dovoljenja, prosimo za potrditev, da bo naročnik kot ustrezno dokazilo o lastništvu sprejel izpis iz računovodskih evidenc o osnovnih sredstev z razvidnimi inventarnimi številkami.  
  
Hkrati še dodajamo, da Slovenski računovodski standard 1 opredeljuje definicijo opredmetenega osnovnega sredstva: ''Opredmeteno osnovno sredstvo je sredstvo v lasti ali finančnem najemu, ki se uporablja pri ustvarjanju proizvodov ali opravljanju storitev oziroma dajanju v najem ali za pisarniške namene ter se bo po pričakovanjih uporabljalo v več kot enem obračunskem obdobju.  
  
Ponudnik torej najbolj verodostojno dokazuje lastništvo z izpisom lastnih osnovnih sredstev, ne pa npr. s predložitvijo računa, ker pri tem lahko pride do zlorabe predložitve računa za tehnično opremo, ki je lahko že prodana, oziroma je bil lahko nakup opreme opravljen več kot 10 let nazaj, računov, kot računovodskih listin pa ponudnik ni dolžan arhivirati več kot 10 let.  
  
Glede na navedeno naročnika pozivamo, naj izpis iz računovodskih evidenc osnovnih sredstev dovoli kot ustrezno dokazilo za dokazovanje lastništva skladno z razpisno dokumentacijo.

**Odgovor:**

Naročnik bo za tehnično opremo, za katero je za uporabo zahtevano prometno dovoljenje, kot ustrezno štel le kopijo prometnega dovoljena.

Za ostalo tehnično opremo bo sprejel tudi izpis iz računovodskih evidenc osnovnih sredstev z razvidnimi inventarnimi številkami. Naročnik si pridržuje pravico, da bo zahteval račune, če le ti obstajajo, in si pridržuje pravico ogleda posameznega osnovnega sredstva, ki ga ponudnik mora imeti v posesti.